b'\n_START_ARTICLE_\nValentin\n_START_SECTION_\nIzvor imena\n_START_PARAGRAPH_\nIme Valentin izhaja iz latinskega imena Valentinus. To ime pa je po obliki manj\xc5\xa1alnica latinskega imena Valens in se prek pridevnika valens, v rodilniku valentis povezuje z glagolom valeo v pomenu besede\xc2\xa0\xc2\xbbbiti zdrav, mo\xc4\x8den, krepak, mogo\xc4\x8den, vreden\xc2\xab. Imenu Valentin pomensko ustreza ju\xc5\xbenoslovansko ime Zdravko.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Valentin: 1.507. Med vsemi mo\xc5\xa1kimii imeni pa je ime Valentin po pogostosti uporabe uvr\xc5\xa1\xc4\x8deno na 132. mesto.\n_START_SECTION_\nOsebni praznik\n_START_PARAGRAPH_\nValentin je ime ve\xc4\x8d svetnikov. Pri nas je najbolj znan Valentin, mu\xc4\x8denec, ki je \xc5\xbeivel v Rimu in ima god 14. februarja. V koledarju sta \xc5\xa1e Valentin /Foltej/, \xc5\xa1kof iz 5. stol., god 7. januarja in Valens, \xc5\xa1kof, god 21. maja.\n_START_SECTION_\nIz imena nastali priimki\n_START_PARAGRAPH_\nIz imena Valentin so nastali naslednji priimki: Valen\xc4\x8di\xc4\x8d, Valentin\xc4\x8di\xc4\x8d, Valen\xc4\x8dak, Valenci, Valent, Valenta, Valentan, Valentar, Valente, Valenti\xc4\x8d, Valentin, Valentinc, Balent, Balant'